Ordet kvartalsdranker er et synonym for en person som er alkoholafhængig. Netop dette synonym kommer til udtryk i måden hvorpå en person drikker alkohol. Typisk vil mønsteret være at vedkommende drikker voldsomme mængder alkohol i en periode, efterfulgt af en periode med afholdenhed.
En kvartalsdranker finder som regel en anledning til at drikke. Dette kan være i forbindelse med weekend, ferie, højtider eller mærkedage. Dermed bliver dette en undskyld for at kunne drikke alkohol. Typisk vil den afhængige have planlagt dette på forhånd, for at camouflere sit alkoholmisbrug overfor familie og venner.
Det er vigtigt at huske at alkoholisme er en sygdom som kræver professionel alkoholbehandling. Der findes ingen mirakelkur som kan kurerer sygdommen, men med terapi, motivation og støtte, kan det lade sig gøre at holde sig ædru og få et godt liv.